gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4328, del 04-09-2002 (2002/9396)

Informació pública del programa d'actuació integrada de la unitat d'execució número 9, projecte d'urbanització i projecte de reparcel·lació.
--------------------------------------------------------------------------------------------------------------------------------------------

### Dades del document

Número de DOGV
:   4328

Data del DOGV
:   04-09-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/9396


Organisme emissor
:   Ajuntament d'Albatera

Tipus de document
:   Anunci

Informació pública del programa d'actuació integrada de la unitat d'execució número 9, projecte d'urbanització i projecte de reparcel·lació. [2002/Q9396]
  
Francisco García Gelardo, alcalde president de l'Ajuntament d'Albatera, Alacant, fa saber:
  
Que la Comissió de Govern, de data 31 de juliol de 2002, va acordar, en relació al programa d'actuació integrada de la unitat d'execució número 9, projecte d'urbanització i projecte de reparcel·lació, sotmetre a informació pública pel termini de 20 dies, mitjançant un edicte publicat en un diari d'informació general editat a la Comunitat Valenciana i posteriorment en el Diari Oficial de la Generalitat Valenciana, la memòria rectificada del programa d'actuació integrada de la unitat d'execució número 9, rectificat del projecte d'urbanització i projecte rectificat de reparcel·lació presentat pel senyor José Manuel Soler Gómez, com a agent urbanitzador de la unitat d'execució número 9. Durant el termini esmentat s'hi poden presentar al·legacions, reclamacions i suggeriments, i no alternatives tècniques.
Diari Oficial de la Generalitat Valenciana


Sumari del DOGV 4395, del 09-12-2002 (2002/13005)

Informació pública de la proposta de programa d'actuació integrada de la u. a. 20-B del PGOU del Campello (Alacant).
--------------------------------------------------------------------------------------------------------------------

### Dades del document

Número de DOGV
:   4395

Data del DOGV
:   09-12-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/13896


Organisme emissor
:   Plaza València, SA

Tipus de document
:   Anunci

Informació pública de la proposta de programa d'actuació integrada de la u. a. 20-B del PGOU del Campello (Alacant). [2002/M13236]
  
La mercantil Plaza Valencia, SA ha formulat proposta de programa d'actuació integrada de la u. a. 20-B del PGOU del Campello, de conformitat amb l'article 48 de la Llei 6/1994, de 15 de novembre, Reguladora de l'Activitat Urbanística de la Comunitat Valenciana (DOGV núm. 2.394, de 24 de novembre de 1994), amb la següent documentació:
  
- Projecte d'homologació sectorial declarativa.
  
- Pla de reforma interior de millora.
  
- Projecte d'urbanització.
  
- Projecte de reparcel·lació.
  
Als oportuns efectes es fa constar:
  
Que existeix en poder de l'Ajuntament del Campello còpia de la documentació dipositada als efectes establits en l'article 48 de l'esmentada llei.
  
Que l'alternativa tècnica es troba protocol·litzada a la Notaria de Juan Ignacio Soldevilla Jiménez, situada en l'actualitat al carrer de Sant Vicent, número 104 dl Campello (03681 Alacant), encara que en procés de trasllat al carrer de Sant Bartomeu, número 35 (Edifici Morasol, nivell 1) de la mateixa població; i queda sotmesa a informació pública per termini de 20 dies hàbils, comptats a partir del dia següent a la publicació del seu anunci en el Diari Oficial de la Generalitat Valenciana.
  
Durant este termini qualsevol persona podrà comparéixer en l'expressada Notaria, en dia hàbil, entre les 10.00 i les 14.00 hores, i sol·licitar l'exhibició de l'esmentada documentació, o obtindre una copia de l'acta de protocol·lització. Així mateix es fa constar la possibilitat de consultar a l'Ajuntament del Campello les actuacions derivades de la documentació dipositada i presentar-hi, per a incorporar-les, tant al·legacions com alternatives tècniques que pretenguen competir amb l'exposada, així com proposicions juridicoeconòmiques per a l'execució de qualsevol de les alternatives, en el termini de cinc dies següents al venciment del termini anterior.
Diari Oficial de la Generalitat Valenciana


Sumari del DOGV 4345, del 27-09-2002 (2002/10890)

Expedient número 332/2002. Adjudicació del subministrament d'instrument mèdic.
------------------------------------------------------------------------------

### Dades del document

Número de DOGV
:   4345

Data del DOGV
:   27-09-2002

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2002/10046


Data del document
:   18-09-2002

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * contracte de subministraments

Expedient número 332/2002. Adjudicació del subministrament d'instrument mèdic. [2002/X10276]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Hospital Francesc de Borja, passeig de les Germanies, 71, 46039 Gandia (València). Telèfon 44 414 81 21, fax 96 287 59 36.
  
c) Número d'expedient: 332/2002.
  
2. Objecte del contracte
  
a) Tipus de contracte: contracte de subministraments.
  
b) Descripció de l'objecte: subministrament d'instrumental mèdic.
  
c) Lots: 15.
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana núm. 4.236 de 25 d'abril de 2002.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: dos-cents vint mil cinc-cents seixanta euros (220.560 euros).
  
5. Adjudicació
  
a) Data: 25 de juliol de 2002.
  
b) Contractistes:
  
Lot euros
  
1 Tyco Healthcare Spain, SL. 26.700,00
  
2 Provaquil, SL. 28.842,57
  
3,4 Sonodiax, SA. 31.790,00
  
5 Hucoa Erllos, SA. 19.010,69
  
6 ST Endoscopia, SA. 12.500,00
  
7 Blau Analítica, SL. 7.813,00
  
8 Olympus Optical España, SA. 10.120,17
  
9 Optomic España, SA. 5.340,00
  
10,11,
  
12,14 Gräger Medical, SA. 37.587,55
  
13 Medtronic Ibérica, SA. 14.560,00
  
15 Enraf Nonius Ibérica, SA. 18.025,00
  
c) Nacionalitat: espanyola.
  
d) Import d'adjudicació: dos-cents dotze mil dos-cents vuitanta-vuit euros i noranta-vuit cèntims (212.288,98 euros).
Diari Oficial de la Generalitat Valenciana


Sumari del DOGV 4372, del 06-11-2002 (2002/11625)

Juí de divorci contenciós número 813/2001. Cèdula de notificació.
-----------------------------------------------------------------

### Dades del document

Número de DOGV
:   4372

Data del DOGV
:   06-11-2002

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2002/11398


Organisme emissor
:   Jutjat de Primera Instància Número 8 de València

Tipus de document
:   Anunci

Juí de divorci contenciós número 813/2001. Cèdula de notificació. [2002/F11919]
  
Jutjat de Primera Instància número 8 de València
  
Juí de divorci contenciós número 813/2001
  
Part demandant: María Amparo Riaza Pascual
  
Part demandada: Cheikh Abdoulaye Diaw
  
En les actuacions esmentades s'ha dictat la sentència el text literal de la qual és el següent:
  
Que estime la demanda instada pel procurador senyor Alario Mont, en nom i representació de María Amparo Riaza Pascual, contra Cheikh Abdoulaye Diaw, i declare el divorci dels cònjuges esmentats i la dissolució del matrimoni que havien contret, i això sense expressa imposició de les costes.
  
Una vegada ferma esta resolució, comuniqueu-la al registre civil on consta inscrit el matrimoni.
  
Atés el desconeixement de l'actual domicili o residència de la part demandada, de conformitat amb el que s'establix en els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat, per a portar a efecte la notificació de la sentència al demandat.
Diari Oficial de la Generalitat Valenciana


Sumari del DOGV 4320, del 23-08-2002 (2002/9223)

Informació pública de l'alternativa tècnica del programa d'actuació integrada a l'illa C de la urbanització Las Palmas de Benicàssim.
-------------------------------------------------------------------------------------------------------------------------------------

### Dades del document

Número de DOGV
:   4320

Data del DOGV
:   23-08-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/9223


Organisme emissor
:   Jorge A. Fuentes Monzonis-Vilallonga

Tipus de document
:   Anunci

Informació pública de l'alternativa tècnica del programa d'actuació integrada a l'illa C de la urbanització Las Palmas de Benicàssim. [2002/Q9223]
  
Jorge A. Fuentes Monzonís-Villalonga, domiciliat a la ciutat de Castelló de la Plana, al carrer Major, 82, bloc 7, àtic, mitjançant el present anunci i en aplicació del que es disposa en l'article 48.c, en relació amb l'article 46.3 de la Llei Reguladora de l'Activitat Urbanística de la Generalitat Valenciana, comunica:
  
Que ha formulat una alternativa tècnica de programa d'actuació integrada a tot l'àmbit d'actuació de l'illa C de la urbanització Las Palmas de Benicàssim, que delimita el pla de reforma interior i limita al nord amb el carrer dels Margallons, al sud amb el carrer dels Pins, a l'est amb parcel·les de propietat privada i a l'oest amb l'avinguda de les Palmes, pretenent-ne l'adjudicació. Per a això hi adjunta la següent documentació:
  
1. Programa d'actuació integrada.
  
2. Pla de reforma interior.
  
3. Projecte d'urbanització.
  
4. Projecte de reparcel·lació.
  
S'utilitza la via simplificada del procediment, protocol·litzats els documents a la Notaria de la senyora Esperanza Quiles Pomares, de Benicàssim, carrer de Sant Tomàs, 115, segons l'acta número 1.989, del seu protocol, de data 7 d'agost de 2002. Els exemplars estan igualment disponibles a la Secció d'Urbanisme de l'Ajuntament de Benicàssim, amb data d'entrada al Registre General de 17 de juliol de 2002 i número de registre 9.935, i qualsevol persona, dins del termini de 20 dies, comptadors a partir del sendemà de la publicació d'este anunci en el Diari Oficial de la Generalitat Valenciana, pot comparéixer en esta notaria per a obtindre una còpia de l'acta o sol·licitar que se li hi exhibisca. Així mateix podrà consultar a l'ajuntament les actuacions derivades de la documentació depositada i presentar davant d'este, per a incorporar-les-hi, tant les al·legacions com les alternatives tècniques que pretenguen competir amb l'exposada al públic, així com les proposicions juridicoeconòmiques, per a executar qualsevol de les alternatives durant els cinc dies següents al venciment del termini anterior.
Diari Oficial de la Generalitat Valenciana


Sumari del DOGV 4269, del 12-06-2002 (2002/5812)

RESOLUCIÓ de 9 de maig de 2002, de l'Institut Valencià de Finances, per la qual s'adjudiquen i s'acorda l'emissió, amb data 13 de maig de 2002, de pagarés de la Generalitat Valenciana, corresponents al Programa de Paper Comercial, per un import de 18,00 milions de dòlars (97.441.246,15 euros).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4269

Data del DOGV
:   12-06-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/5812


Data del document
:   09-05-2002

Organisme emissor
:   Institut Valencià de Finances

Tipus de document
:   Resolució

Descriptors 

:   * títol de crèdit
    * hisenda regional
    * deute públic

RESOLUCIÓ de 9 de maig de 2002, de l'Institut Valencià de Finances, per la qual s'adjudiquen i s'acorda l'emissió, amb data 13 de maig de 2002, de pagarés de la Generalitat Valenciana, corresponents al Programa de Paper Comercial, per un import de 18,00 milions de dòlars (75.176.808,15 euros). [2002/Q5812]
  
El Programa d'Europaper Comercial de la Generalitat Valenciana establix les condicions i característiques que han de reunir les emissions realitzades a càrrec d'este programa.
  
Les lleis anuals de pressuposts establixen els límits per al deute de la Generalitat Valenciana.
  
El Decret 132/1992, de 20 de juliol de 1992, i el Decret 94/1996, de 21 de maig, ambdós del Govern Valencià, així com l'Orde de 23 de setembre de 1998, de la Conselleria d'Economia, Hisenda i Administració Pública atribuïxen, com a competències de l'Institut Valencià de Finances la gestió de l'endeutament de la Generalitat Valenciana i les seues entitats autònomes i empreses.
  
De conformitat amb la normativa exposada, la Generalitat Valenciana té en funcionament un Programa d'Europaper Comercial per un import de 1.500 milions d'euros.
  
Per tot això, resolc:
  
Primer
  
Adjudicar a l'entitat que es detalla, l'import i termini següent:
  
Entitat: Deutsche Bank AG London
  
Import nominal i moneda d'emissió: 33.749.086,00 USD
  
Import en euros: 12.915.591,15
  
Termini: 2 mesos
  
Segon
  
La quantitat a ingressar i els interessos són els següents:
  
Import efectiu Interessos
  
55.104.647,24 EUR 62.129,91 EUR
  
Tercer
  
Acordar l'emissió de pagarés de la Generalitat Valenciana amb data 13 de maig de 2002, corresponents al Programa d'Euro-Paper Comercial per import de 18,00 milions de dòlars USA (92.122.492,15 €).
Diari Oficial de la Generalitat Valenciana


Sumari del DOGV 4173, del 22-01-2002 (2002/102)

Informació pública de l'acceptació de la delegació efectuada per l'Ajuntament de Sant Joan d'Alacant en matèria de recaptació del període voluntari i executiu de deutes de rebut i liquidacions d'ingrés directe de la taxa per prestació del servei de recollida de residus sòlids urbans.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4173

Data del DOGV
:   22-01-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/102


Organisme emissor
:   Diputacio Provincial d'Alacant

Tipus de document
:   Anunci

Informació pública de l'acceptació de la delegació efectuada per l'Ajuntament de Sant Joan d'Alacant en matèria de recaptació del període voluntari i executiu de deutes de rebut i liquidacions d'ingrés directe de la taxa per prestació del servei de recollida de residus sòlids urbans. [2002/S102]
  
D'acord amb el que estableix l'article 7.2 de la Llei 39/1988, de 28 de desembre, Reguladora de les Hisendes Locals, es publica l'acceptació de les delegacions efectuades per l'Ajuntament de Sant Joan d'Alacant, en matèria de recaptació període voluntari i executiu de deutes per rebut i liquidacions d'ingrés directe de la taxa per prestació del servei de recollida de residus sòlids urbans, les condicions generals del qual foren aprovades en sessió de ple provincial de data 9 de novembre de 2000 i figuren publicades en el Butlletí Oficial de la Província d'Alacant número 272, de data 25 de novembre de 2000, i Diari Oficial de la Generalitat Valenciana número 3.908, de data 2 de gener de 2001.
  
Aquesta delegació realitzada pel municipi de Sant Joan d'Alacant en favor d'aquesta Diputació Provincial tindrà efectes des del 6 de novembre de 2001 i vigirà fins al 31 de desembre de 2006; la qual queda tàcitament prorrogada per períodes de cinc anys, si cap de les parts manifesta expressament la seua voluntat en contra i ho comunica a l'altra, amb una antelació no inferior a sis mesos a l'acabament o a la de qualsevol dels períodes de pròrroga.
Diari Oficial de la Generalitat Valenciana


Sumari del DOGV 4365, del 25-10-2002 (2002/11653)

RESOLUCIÓ de 18 d'octubre de 2002, de l'Entitat Pública de Sanejament d'Aigües Residuals de la Comunitat Valenciana, per la qual s'acorda la remissió de l'expedient administratiu corresponent al recurs contenciós administratiu 349/02 (1646), interposat davant del Jutjat Contenciós Administratiu número 6 de València i es cita els interessats en este.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4365

Data del DOGV
:   25-10-2002

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2002/11139


Organisme emissor
:   Entitat Pública de Sanejament d'Aigües Residuals de la Comunitat Valenciana

Tipus de document
:   Resolució

RESOLUCIÓ de 18 d'octubre del 2002, de l'Entitat Pública de Sanejament d'Aigües Residuals de la Comunitat Valenciana, per la qual s'acorda la remissió de l'expedient administratiu corresponent al recurs contenciós administratiu 349/02 (1646), interposat davant del Jutjat Contenciós Administratiu número 6 de València i es cita els interessats en este. [2002/M11573]
  
El Jutjat Contenciós Administratiu número 6 de valència ha reclamat a esta entitat pública l'expedient referit al procediment que es descriu:
  
Recurrent: Ajuntament de Cullera.
  
Descripció: recurs contenciós administratiu interposat contra la Resolució de 13 de setembre de 2002, del president del Consell d'Administració de l'Entitat de Sanejament, per la qual s'acorda l'adjudicació del contracte relatiu a la prestació del servici de funcionament i manteniment del sistema de sanejament i depuració d'aigües residuals de Cullera (València). Expedient de contractació número 2002/GV/0014.
  
Referència del jutjat: procediment ordinari número 349/02 (1646).
  
D'acord amb el que preveuen els articles 48 i 49 de la Llei 29/1998, de 13 de juliol, Reguladora de la Jurisdicció Contenciosa Administrativa, s'acorda remetre al Jutjat Contenciós Administratiu número 6 de València l'expedient administratiu de referència i citar als interessats en el procediment descrit, a fi que puguen personar-se com a demandats en el termini de nou dies davant del dit òrgan en legal forma, per mitjà de procurador i advocat o només per mitjà d'advocat, amb poder a l'efecte. En cas de personar-se fora de l'indicat termini, segons el que disposa l'article 50.3 de l'esmentada llei, se'ls tindrà com a part per als tràmits no conclosos, i si no es personen oportunament continuarà el procediment pels seus tràmits, sense que pertoque practicar-los, en estrades o en qualsevol altra forma, notificació de cap classe.
  
Es fa constar que l'Entitat de Sanejament compareix en este recurs representada pels lletrats del Gabinet Jurídic de Presidència.
Diari Oficial de la Generalitat Valenciana


Sumari del DOGV 4195, del 21-02-2002 (2002/1415)

RESOLUCIÓ de 7 de febrer de 2002, del conseller d'Innovació i Competitivitat, sobre delegació d'atribucions.
------------------------------------------------------------------------------------------------------------

### Dades del document

Número de DOGV
:   4195

Data del DOGV
:   21-02-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/1415


Data del document
:   07-02-2002

Organisme emissor
:   Conselleria d'Innovació i Competitivitat

Tipus de document
:   Resolució

Descriptors 

:   * Conselleria Innovació i Competitivitat
    * delegació de poders

RESOLUCIÓ de 7 de febrer de 2002, del conseller d'Innovació i Competitivitat, sobre delegació d'atribucions. [2002/X1415]
  
De conformitat amb el que s'ha disposat en l'article 68 de la Llei 5/1983, de 30 de desembre, de Govern Valencià, i atesa la conveniència de delegar determinades facultats que la normativa vigent atribueix amb caràcter general al titular de la Conselleria d'Innovació i Competitivitat, a fi d'aconseguir una major eficàcia i agilitat en la tramitació dels expedients, he resolt:
  
Primer
  
Es deleguen en els sotssecretaris de la Conselleria d'Innovació i Competitivitat les facultats a les quals fa referència l'apartat primer, punt tres, 2 i 3, i punt quatre, 3a) de la Resolució de 20 de desembre de 1999, sobre delegació d'atribucions (DOGV núm. 3.658, de 3 de gener de 2000).
  
Segon
  
Les resolucions administratives que es dicten en l'exercici de les facultats que es deleguen mitjançant la present resolució posen fi a la via administrativa i s'hi podrà interposar el corresponent recurs contenciós administratiu.
  
Tercer
  
En cas d'absència, vacant o malaltia del titular de l'òrgan en el qual es deleguen facultats, aquestes seran exercitades per aquells òrgans que estableix el Reglament Orgànic i Funcional de la Conselleria. En els supòsits no previstos en el dit reglament, correspondrà a l'òrgan superior l'exercici de les facultats delegades.
  
Quart
  
La delegació de facultats a què fa referència la present resolució s'entén sense perjudici que, en qualsevol moment, l'òrgan delegatori puga demanar el coneixement i la resolució de qualsevol assumpte o expedient dels compresos en aquesta.
  
Cinqué
  
La present resolució tindrà efectes des del dia de la publicació en el Diari Oficial de la Generalitat Valenciana.